**Calendarul programului** de prevenire a violenței și a infracțiunilor în mediul școlar **”ÎMPREUNĂ PRINDEM CURAJ”** se va desfășura în perioada **martie – iulie 2025**:

|  |  |  |
| --- | --- | --- |
| **Activitatea** | **Responsabil** | **Perioada** |
| Informarea unităților de învățământ (UIP) privind oportunitatea înscrierii în program și a criteriilor specifice de selecție a UIP | Ministerul Educației și Cercetării și CJRAE Gorj | martie 2025 |
| Alocarea sumelor dedicate implementării Programului în bugetele inspectoratelor școlare | Ministerul Educației și Cercetării | martie 2025 |
| **Înscrierea unităților de învățământ în program** | **UIP** | **7 – 11 aprilie 2025** |
| Selectarea unităților de învățământ în program și transmiterea listelor de către CJRAE/GORJ către inspectoratele școlare. | CJRAE Gorj | 14 – 18 aprilie 2025 |
| Alocarea, de către ISJ/ISMB, a sumelor dedicate implementării Programului în bugetele unităților selectate | ISJ Gorj | 28 - 30 aprilie 2025 |
| Coordonarea/susținerea și monitorizarea activităților la nivelul unităților de învățământ | CJRAE Gorj | martie – iulie 2025 |
| **Desfășurarea activităților la nivelul unităților de învățământ.** | **UIP** | **mai – iulie 2025** |
| **Raportarea activităților desfășurate și a rezultatelor obținute la nivelul unităților de învățământ** | **UIP** | **iulie 2025** |
| Transmiterea rapoartelor financiare de la UIP către ISJ/ISMB | UIP | august 2025 |
| Verificarea rapoartelor financiare | ISJ Gorj | august 2025 |
| Centralizarea rezultatelor obținute la nivel județean și raportarea acestora către MEC | CJRAE Gorj | septembrie 2025 |
| Centralizarea rezultatelor obținute la nivel național și raportarea acestora. | Ministerul Educației și Cercetării | octombrie 2025 |

**Înscrierea și selecția unităților de învățământ:**

1. Programul este deschis tuturor unităților de învățământ cu personalitate juridică din țară.
2. Înscrierea se face conform Formularului de înscriere – Anexa 1, parte integrantă a prezentului program.
3. Participarea la proiect se face în urma selecției de către CJRAE Gorj.
4. **Condiții de participare:**

* unitatea de învățământ să aibă personalitate juridică;
* unitatea de învățământ demonstrează că există necesitatea inițierii și desfășurării unor activități de prevenire a violenței și infracțiunilor pentru preșcolari/elevi și familiile acestora;
* unitatea de învățământ își propune să implice *Comisia pentru prevenirea şi eliminarea violenței, a faptelor de corupție şi discriminării în mediul școlar şi promovarea interculturalității* în proiectarea și desfășurarea activităților.

1. **Criterii generale de selecție (3-5 criterii):**

* Formularul de înscriere este completat în întregime, sunt descrise nevoile preșcolarilor/ elevilor, activitățile propuse, rezultatele așteptate, echipa implicată, parteneriatele și cheltuielile necesare;
* Activitățile propuse sunt adecvate pentru nevoile preșcolarilor/elevilor și se încadrează în obiectivele programului;
* Desfășurarea activităților propuse este planificată în perioada mai - iulie 2025;
* Bugetul solicitat este de maxim **5.000 lei.**
* Cheltuielile și bugetul estimat sunt corelate cu activitățile propuse.

1. ***Criterii specifice de selecție:***

* Activitățile din proiect să vizeze minim 3 din cele 5 obiective ale programului;
* Descrierea modului de promovare/ diseminare a rezultatelor proiectului și a bunelor practici în rândul cadrelor didactice la nivel de școală/local/județean;
* Detalierea bugetului estimat alocat pentru fiecare activitate propusă și justificarea fiecărui element cost din cheltuielile eligibile specifice.

***Anexe – formulare adaptate de CJRAE Gorj***

**Anexa 1 - Formular de înscriere**

**Anexa 2 - Formular de raportare**